paragraph_text: Tada je uz značajnu potporu privrede H.K. Medveščak osvojio 3 jugoslavenska prvenstva (1988.,1989.,1990.) i četiri Kupa. U tim je godinama H.K."Medveščak" pobjeđivao klubove iz Slovenije i Srbije (Olimpija, Jesenice, Partizan i Crvena zvezda). Druga polovica 1980-tih je inače bila zlatno razdoblje hokeja u SFRJ. Tad je dosta igrača iz dvaju nadmoćnih slovenskih klubova, HK Jesenice i HK Olimpije iz Ljubljane, otišlo igrati po drugim klubovima u SFRJ, prvo u C.Zvezdu i Partizan. Počelo se dovoditi hokejaše iz SAD-a, Kanade, a na koncu svega, brojni hokejaški veterani iz hokejaški snažnih europskih zemalja su došli igrati u SFRJ. Onda su hokejaške utakmice punile dvorane.